BCPG เดินหน้า COD โครงการ “ลมลิกอร์” ขนาด 10 MW ขายไฟกฟภ.ยาว 25 ปี
BCPG เดินหน้า COD โครงการ “ลมลิกอร์” ขนาด 10 MW ขายไฟกฟภ.ยาว 25 ปี
22 เม.ย. 2562

บริษัท บีซีพีจี จำกัด (มหาชน) หรือ BCPG เปิดเผยว่า บริษัท ลมลิกอร์ จำกัด (ลมลิกอร์) ซึ่งเป็นบริษัทย่อย และเป็นผู้ดำเนินโครงการโรงไฟฟ้าพลังงานลม ได้เริ่มต้นจำหน่ายไฟฟ้าเชิงพาณิชย์ (COD) ให้กับการไฟฟ้าส่วนภูมิภาค (กฟภ.) เป็นที่เรียบร้อยแล้วเมื่อวันที่ 11 เม.ย.62 ภายใต้ประเภทผู้ผลิตไฟฟ้าเอกชนรายเล็กมาก (VSPP)
สำหรับโครงการโรงไฟฟ้าพลังงานลม “ลิมลิกอร์” ตั้งอยู่ที่ อ.ปากพนัง จ.นครศรีธรรมราช มีขนาดกำลังการผลิตไฟฟ้าติดตั้ง 10 เมกะวัตต์ (MW) โครงการมีสัญญาซื้อขายไฟฟ้ากับกฟภ.จำนวน 8.965 เมกะวัตต์ เป็นระยะเวลาทั้งสิ้น 25 ปี โดยได้รับส่วนเพิ่มราคารับซื้อไฟฟ้า (Adder) ในอัตรา 3.50 บาท/หน่วย จากราคาค่าไฟฟ้าฐานเป็นระยะเวลา 10 ปี